### Resume

Ejer af Fruetoften 16 i [adresse] har ansøgt om tilladelse til at rive den gamle gård ned og erstatte den med et nyt byggeri.

Forvaltningen har været i dialog med ejer og dennes arkitekt og stillet krav til at ny bebyggelse skal tilpasses det eksisterende kulturmiljøs værdier.

Forvaltningen vurderer, at det indsendte projekt opfylder disse krav. Det drøftes, om der skal gives en nedrivningstilladelse, eller om der skal laves en bevarende lokalplan.

### Sagsfremstilling

![](data:image/png;base64...)

Figur 1. Oversigtskort

Forvaltningen er i dialog med ejer af Fruetoften 16 i [adresse].

Fruetoften 16 er en gammel gård i meget dårlig stand. Flere af bygningerne har stået uden vedligehold i lang tid. Den nye ejer ønsker at nedrive gården og bygge en ny bolig og lade i en tre-længet struktur.

Da ejendommen har landbrugspligt kræver dette ikke en landzonetilladelse, men blot byggetilladelse. Der eksisterer ingen planlægning for kulturmiljøet Clara Mathiesen, og dermed ikke en lokalplan der med sine bestemmelser tager højde for nyt byggeris tilpasning til kulturmiljøet.

Kulturmiljø

Clara Mathiesen er et værdifuldt kulturmiljø. Her er det især de store gårde der er tæt placerede langs landsbygaden, der er med til at karakterisere landsbymiljøet.

Kulturmiljøet er sårbart overfor ændringer i arkitektur, bebyggelsesstruktur, veje, diger, hegn og omgivelser. Derfor er det vigtigt, at også nyt byggeri forholder sig til det eksisterende landsby i form af brug af materialer, udformning, samt placering på grunden.

Nyt byggeri

For at bevare den unikke karakter, der skabes i landsbygaden med de store længebygninger, der ligger ud til Fruetoften, har forvaltningen stillet krav til, at bygninger skal udføres som længehuse, og der skal opføres en længe ud imod Fruetoften.

[adresse] bygninger er opført i mursten, enten i blank mur eller med pudsede facader med detaljer i murværket. Tagene er som udgangspunkt med en hældning på minimum 35 grader.

For at værne om det unikke kulturmiljø stilles der derfor krav til nyt byggeri indenfor kulturmiljøet.

Nyt byggeri skal udføres, så den stedlige byggetradition videreføres og nyt byggeri falder naturligt ind i det eksisterende landsbymiljø.

Det vil sige at:

Bygninger skal udføres som længehuse og må opføres som 1 etage med udnyttet tagetage.

Byggeri skal udføres i mursten, enten i blank mur i gullige eller rødlige farver, eller pudset murværk. Byggeri skal udføres med sadeltag, med en

minimumshældning på 35 grader. Tagbeklædning skal være tagsten af enten tegl eller beton i enten rød eller sort farve.

Tag- og facadematerialer må ikke være reflekterende eller blændende og må højst have glanstrin 30. Vinduer og lignende er undtaget.

Forvaltningen har været i dialog med ejer fra starten, og ejer har fået en arkitekt til at tegne et projekt, der forholder sig til at viderebringe de bærende værdier.

Dvs. at der bygges i længestruktur med tre bygningslænger så bebyggelsen også i fremtiden fremstår som en længe-bebyggelse ud imod Fruetoften. Med fuldmuret gavl som kan ses fra den nordlige del af Fruetoften og med den lange længe placeret på langs med Fruetoften.

Den nye bebyggelse er trukket tilbage fra vejen i forhold til den eksisterende, for at skabe plads til regnvandshåndtering i form af en sø.

Boligen bygges i mursten med tegltag. Jesper Jepsen ønskes opført i træ.

Forvaltningen vurderer, at det indsendte projekt opfylder de tidligere nævnte krav.

![](data:image/png;base64...)

Figur 2: Oprindelig skitse af tankerne bag projektet. Den 3 længede struktur trækkes let væk fra vejen, og gør plads til regnvandsopsamling og allé.

Det endelige projekt er let ændret, i forhold til placering af bygninger og indkørsel.

Lovhjemmel

Ejendommen ligger i landzone, i en landsby der ikke er lokalplanlagt. Landsbyen er ikke omfattet af en kommuneplanramme.

Hele Clara Mathiesen er omfattet af en kulturmiljøudpegning, ifølge [adresse] 2021-2033.

Da ejendommen har landbrugspligt kræver nyt byggeri ikke en landzonetilladelse, men blot byggetilladelse.

Der eksisterer ingen planlægning for kulturmiljøet Clara Mathiesen, og dermed ikke en lokalplan der med sine bestemmelser tager højde for nyt byggeris tilpasning til kulturmiljøet.

Forvaltningen er derfor afhængig af en god dialog med ejeren af en sådan ejendom og af at ejeren er indforstået med, at der er et ønske om at nyt byggeri skal tilpasses kulturmiljøet i både udformning, placering og materialer. Opnås denne forståelse ikke, har forvaltningen kun mulighed for at stille krav til nyt byggeri ved at nedlægge forbud imod det planlagte byggeri efter Planlovens § 14 og herefter udarbejde en lokalplan for ejendommen/landsbyen med bestemmelser for ny bebyggelse.

### Klima og resiliensvurdering

Ikke relevant.

### Sagens videre forløb

Sagen skal alene behandles af Teknisk Udvalg.

### Teknik- og Miljødirektøren indstiller,

|  |  |
| --- | --- |
| at | der gives en nedrivningstilladelse på betingelse af, at der efterfølgende bygges det ansøgte byggeri, samt |
| at | det drøftes, om der skal igangsættes en bevarende lokalplan for Clara Mathiesen efterfølgende. |

### Beslutning

Nedrivningstilladelse godkendt.

Forvaltningen arbejder videre med forslag til bevarende lokalplan.

Jim Rasmussen var fraværende.